title: Οδηγία 2011/18/ΕΕ της Επιτροπής, της 1ης Μαρτίου 2011 , περί τροποποιήσεως των παραρτημάτων II, V και VI της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου, σχετικά με τη διαλειτουργικότητα του κοινοτικού σιδηροδρομικού συστήματος  Κείμενο που παρουσιάζει ενδιαφέρον για τον ΕΟΧ

text:
               2.3.2011

               EL

               Επίσημη Εφημερίδα της Ευρωπαϊκής Ένωσης

               L 57/21

         ΟΔΗΓΊΑ 2011/18/ΕΕ ΤΗΣ ΕΠΙΤΡΟΠΉΣ
   της 1ης Μαρτίου 2011
   περί τροποποιήσεως των παραρτημάτων II, V και VI της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου, σχετικά με τη διαλειτουργικότητα του κοινοτικού σιδηροδρομικού συστήματος
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (1), και ιδίως το άρθρο 30 παράγραφος 3,
   Εκτιμώντας τα ακόλουθα:

               (1)

               Μέτρα που έχουν ως αντικείμενο την τροποποίηση μη ουσιωδών στοιχείων της οδηγίας 2008/57/ΕΚ και τα οποία αφορούν την προσαρμογή των παραρτημάτων ΙΙ έως ΙΧ της υπόψη οδηγίας θεσπίζονται σύμφωνα με την κανονιστική διαδικασία με εξέταση που αναφέρεται στο άρθρο 29 παράγραφος 4 της οδηγίας 2008/57/ΕΚ.

               (2)

               Το υποσύστημα έλεγχος-χειρισμός και σηματοδότηση αποτελείται από παρατρόχιο και από εποχούμενο τεχνικό εξοπλισμό, που πρέπει να θεωρηθούν ως δύο χωριστά υποσυστήματα. Συνεπώς, το παράρτημα II της οδηγίας 2008/57/ΕΟΚ πρέπει να τροποποιηθεί αναλόγως.

               (3)

               Ο τεχνικός εξοπλισμός μέτρησης της ηλεκτρικής κατανάλωσης είναι φυσικά ενσωματωμένος στο τροχαίο υλικό. Συνεπώς, το παράρτημα II της οδηγίας 2008/57/ΕΟΚ πρέπει να τροποποιηθεί αναλόγως.

               (4)

               Σύμφωνα με τις διατάξεις του άρθρου 17 παράγραφος 3 της οδηγίας 2008/57/ΕΚ, τα κράτη μέλη πρέπει να ορίσουν τα αρμόδια όργανα για τη διεξαγωγή των διαδικασιών επαλήθευσης στην περίπτωση ισχύος εθνικών κανόνων. Συνεπώς, τα παραρτήματα V και VI της οδηγίας 2008/57/ΕΚ πρέπει να τροποποιηθούν, ώστε να εξειδικευθούν οι διαδικασίες που εφαρμόζονται από αυτά τα όργανα.

               (5)

               Όσον αφορά την παράγραφο 2 του παραρτήματος VI της οδηγίας 2008/57/ΕΚ και την προσφυγή στις προσωρινές δηλώσεις επαλήθευσης (εφεξής ΠΔΕ (ISV)), πρέπει πρώτα ο κοινοποιημένος οργανισμός να συντάσσει πιστοποιητικό «ΕΚ» ενδιάμεσης δήλωσης επαλήθευσης και στη συνέχεια ο αιτών να συντάσσει τη σχετική δήλωση «ΕΚ». Συνεπώς, τα παραρτήματα V και VI της οδηγίας 2008/57/ΕΚ πρέπει να τροποποιηθούν αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε δυνάμει του άρθρου 29 παράγραφος 1 της οδηγίας 2008/57/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα II, V και VI της οδηγίας 2008/57/ΕΚ αντικαθίστανται από το κείμενο των παραρτημάτων Ι, ΙΙ και ΙΙΙ της παρούσας οδηγίας αντιστοίχως.
   Άρθρο 2
   1.   Το αργότερο μέχρι τις 31 Δεκεμβρίου 2011, τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων.
   2.   Κατά τη θέσπισή τους από τα κράτη μέλη, οι διατάξεις αυτές παραπέμπουν στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος με τον οποίο γίνεται αυτή η παραπομπή καθορίζεται από τα κράτη μέλη.
   3.   Οι υποχρεώσεις ενσωμάτωσης στο εθνικό δίκαιο και εφαρμογής της παρούσας οδηγίας δεν ισχύουν για την Κυπριακή Δημοκρατία και τη Δημοκρατία της Μάλτας ενόσω δεν υπάρχει σιδηροδρομικό δίκτυο στο έδαφός τους.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 1 Μαρτίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 191 της 18.7.2008, σ. 1.

      ΠΑΡΑΡΤΗΜΑ I

            «ΠΑΡΑΡΤΗΜΑ II

               ΥΠΟΣΥΣΤΗΜΑΤΑ

            1.   Κατάλογος υποσυστημάτων

            Για την εφαρμογή της παρούσας οδηγίας, το σύστημα που συγκροτεί το σιδηροδρομικό σύστημα υποδιαιρείται στα ακόλουθα υποσυστήματα, που είναι:

                        α)

                        στους δομικούς τομείς:

                                    —

                                    υποδομή,

                                    —

                                    ενέργεια,

                                    —

                                    παρατρόχιος έλεγχος-χειρισμός και σηματοδότηση,

                                    —

                                    εποχούμενος έλεγχος, χειρισμός και σηματοδότηση,

                                    —

                                    τροχαίο υλικό·

                        β)

                        στους λειτουργικούς τομείς:

                                    —

                                    διεξαγωγή και διαχείριση της κυκλοφορίας,

                                    —

                                    συντήρηση,

                                    —

                                    τηλεπληροφορικές εφαρμογές για επιβατικές και για εμπορευματικές υπηρεσίες.

                  2.   Περιγραφή των υποσυστημάτων

            Για κάθε υποσύστημα ή μέρος υποσυστήματος, ο κατάλογος στοιχείων και παραμέτρων σχετιζόμενων με τη διαλειτουργικότητα προτείνεται από τον Οργανισμό όταν καταρτίζεται το αντίστοιχο σχέδιο ΤΠΔ. Χωρίς να προδικάζονται η επιλογή παραμέτρων και στοιχείων σχετιζόμενων με τη διαλειτουργικότητα ή η σειρά με την οποία οι εν λόγω παράμετροι και στοιχεία θα διέπονται από ΤΠΔ, στα υποσυστήματα περιλαμβάνονται τα ακόλουθα:
            2.1.   Υποδομή

            Η τροχιά, οι αλλαγές τροχιάς, τα τεχνικά έργα (γέφυρες, σήραγγες, κ.λπ.), η σχετική υποδομή σταθμού (κρηπιδώματα, ζώνες πρόσβασης, όπου συμπεριλαμβάνονται οι ανάγκες ατόμων μειωμένης κινητικότητας, κ.λπ.), ο τεχνικός εξοπλισμός ασφαλείας και προστασίας.
            2.2.   Ενέργεια

            Το σύστημα ηλεκτροκίνησης, όπου περιλαμβάνονται οι εναέριες γραμμές.
            2.3.   Παρατρόχιος έλεγχος-χειρισμός και σηματοδότηση

            Το σύνολο του παρατρόχιου τεχνικού εξοπλισμού που είναι αναγκαίος για την ασφάλεια καθώς και για τον χειρισμό και έλεγχο των κινήσεων αμαξοστοιχιών που επιτρέπεται να εκτελούν διαδρομές στο δίκτυο.
            2.4.   Εποχούμενος έλεγχος-χειρισμός και σηματοδότηση

            Το σύνολο του εποχούμενου τεχνικού εξοπλισμού που είναι αναγκαίος για την ασφάλεια καθώς και για τον χειρισμό και έλεγχο των κινήσεων αμαξοστοιχιών που επιτρέπεται να εκτελούν διαδρομές στο δίκτυο.
            2.5.   Διεξαγωγή και διαχείριση της κυκλοφορίας

            Οι διαδικασίες και ο σχετικός τεχνικός εξοπλισμός που επιτρέπουν τη συνεκτική επιχειρησιακή λειτουργία των διάφορων δομικών υποσυστημάτων, τόσο κατά την κανονική λειτουργία όσο και κατά την υποβαθμισμένη λειτουργία, συμπεριλαμβανομένων, μεταξύ άλλων, της κατάρτισης και της οδήγησης αμαξοστοιχιών, του προγραμματισμού και της διαχείρισης της κυκλοφορίας.
            Το σύνολο των επαγγελματικών προσόντων που απαιτούνται για την παροχή διασυνοριακών υπηρεσιών.
            2.6.   Τηλεπληροφορικές εφαρμογές

            Σύμφωνα με το παράρτημα I, το υποσύστημα αυτό περιλαμβάνει δύο στοιχεία:

                        α)

                        τις εφαρμογές για επιβατικές υπηρεσίες, όπου περιλαμβάνονται τα συστήματα τα οποία παρέχουν πληροφορίες στους επιβάτες πριν από το ταξίδι και κατά τη διάρκεια του ταξιδιού, τα συστήματα κράτησης και πληρωμής, η διαχείριση αποσκευών και η διαχείριση των ανταποκρίσεων μεταξύ αμαξοστοιχιών και με άλλα μέσα μεταφοράς·

                        β)

                        τις εφαρμογές για εμπορευματικές υπηρεσίες, όπου περιλαμβάνονται συστήματα πληροφοριών (πραγματικόχρονη παρακολούθηση εμπορευμάτων και αμαξοστοιχιών), συστήματα διαλογής και εκχώρησης, συστήματα κράτησης, πληρωμής και τιμολόγησης, η διαχείρισης ανταποκρίσεων με άλλους τρόπους μεταφοράς και η έκδοση ηλεκτρονικών συνοδευτικών παραστατικών.

                  2.7.   Τροχαίο υλικό

            Η δομή, το σύστημα χειρισμού και ελέγχου για το σύνολο του τεχνικού εξοπλισμού αμαξοστοιχιών, οι συσκευές λήψης ηλεκτρικού ρεύματος, οι μονάδες έλξης και ενεργειακής μετατροπής, ο εποχούμενος τεχνικός εξοπλισμός για τη μέτρηση της ηλεκτρικής κατανάλωσης, τα όργανα πέδησης, ζεύξης και κύλισης (φορεία, άξονες κ.λπ.) και η ανάρτηση, οι θύρες, οι διεπαφές ανθρώπου/μηχανής (μηχανοδηγός, εποχούμενο προσωπικό και επιβάτες, συμπεριλαμβανομένων των αναγκών ατόμων μειωμένης κινητικότητας), οι συσκευές ενεργητικής ή παθητικής ασφάλειας και τα απαραίτητα για την υγεία των επιβατών και του εποχούμενου προσωπικού.
            2.8.   Συντήρηση

            Οι διαδικασίες, ο συναφής τεχνικός εξοπλισμός, τα κέντρα εφοδιαστικής για εργασίες συντήρησης και τα αποθέματα για την κάλυψη των αναγκών της διορθωτικής και της προληπτικής συντήρησης, ώστε να εξασφαλίζεται η διαλειτουργικότητα του σιδηροδρομικού συστήματος και να είναι εγγυημένες οι απαιτούμενες επιδόσεις.».

      ΠΑΡΑΡΤΗΜΑ II

            «ΠΑΡΑΡΤΗΜΑ V

               ΔΗΛΩΣΗ ΕΠΑΛΗΘΕΥΣΗΣ ΥΠΟΣΥΣΤΗΜΑΤΩΝ

            1.   Δηλώση “ΕΚ” επαλήθευσης υποσυστημάτων,

            Η δήλωση “ΕΚ” επαλήθευσης και τα συνοδευτικά έγγραφα πρέπει να φέρουν ημερομηνία και υπογραφή.
            Η εν λόγω δήλωση πρέπει να βασίζεται στις πληροφορίες που προκύπτουν κατά τη διαδικασία επαλήθευσης “ΕΚ” για υποσυστήματα όπως καθορίζεται στο μέρος 2 του παραρτήματος VI. Πρέπει να συντάσσεται στην ίδια γλώσσα με τον τεχνικό φάκελο και πρέπει να περιέχει τουλάχιστον:

                        —

                        τα στοιχεία αναφοράς της οδηγίας,

                        —

                        όνομα και διεύθυνση της συμβαλλόμενης οντότητας ή του κατασκευαστή, ή εξουσιοδοτημένου αντιπροσώπου του εγκαταστημένου στην Ευρωπαϊκή Ένωση (αναφέρονται η εμπορική ονομασία και πλήρης διεύθυνση· στην περίπτωση του εξουσιοδοτημένου αντιπροσώπου, αναφέρεται επίσης η εμπορική ονομασία της συμβαλλόμενης οντότητας ή του κατασκευαστή),

                        —

                        συνοπτική περιγραφή του υποσυστήματος,

                        —

                        ονομασία και διεύθυνση του κοινοποιημένου οργανισμού ο οποίος διεξήγαγε την επαλήθευση “ΕΚ” που αναφέρεται στο άρθρο 18,

                        —

                        τα στοιχεία αναφοράς των εγγράφων που περιέχει ο τεχνικός φάκελος·

                        —

                        όλες τις σχετικές προσωρινές ή τελικές διατάξεις τις οποίες πρέπει να πληρούν τα υποσυστήματα και, ειδικότερα, εάν υπάρχουν, όλους τους επιχειρησιακούς περιορισμούς ή όρους,

                        —

                        εάν είναι προσωρινή: τη διάρκεια ισχύος της δήλωσης “ΕΚ”,

                        —

                        το ονοματεπώνυμο του υπογράφοντος.

                  Όταν στο παράρτημα VI γίνεται αναφορά στην ΠΔΕ “ΕΚ”, για τη δήλωση αυτή ισχύουν οι διατάξεις του παρόντος μέρους.
            2.   Δήλωση επαλήθευσης υποσυστημάτων στην περίπτωση εθνικών κανόνων

            Όταν γίνεται αναφορά στο παράρτημα VI της δήλωσης επαλήθευσης υποσυστημάτων στην περίπτωση των εθνικών κανόνων, για την εν λόγω δήλωση ισχύουν κατ’ αναλογία οι διατάξεις του μέρους 1.».

      ΠΑΡΑΡΤΗΜΑ III

            «ΠΑΡΑΡΤΗΜΑ VI

               ΔΙΑΔΙΚΑΣΙΑ ΕΠΑΛΗΘΕΥΣΗΣ ΥΠΟΣΥΣΤΗΜΑΤΩΝ

            1.   ΓΕΝΙΚΕΣ ΑΡΧΕΣ
            Η διαδικασία επαλήθευσης για υποσύστημα περιλαμβάνει έλεγχο και πιστοποίηση ότι το υποσύστημα:

                        —

                        έχει μελετηθεί, κατασκευαστεί και εγκατασταθεί κατά τρόπο ώστε να τηρούνται οι βασικές απαιτήσεις που το αφορούν, και

                        —

                        μπορεί να εγκριθεί η θέση του σε χρήση.

                  2.   ΔΙΑΔΙΚΑΣΙΑ ΕΠΑΛΗΘΕΥΣΗΣ “ΕΚ”
            2.1.   Εισαγωγή

            Η επαλήθευση “ΕΚ” είναι η διαδικασία με την οποία ένας κοινοποιημένος οργανισμός ελέγχει και πιστοποιεί ότι το υποσύστημα:

                        —

                        είναι σύμφωνο προς τη (τις) σχετική(-ές) ΤΠΔ,

                        —

                        πληροί τις υπόλοιπες κανονιστικές διατάξεις που απορρέουν από τη Συνθήκη.

                  2.2.   Μέρη του υποσυστήματος και φάσεις

            2.2.1   Προσωρινή Δήλωση Επαλήθευσης (ΠΔΕ)

            Εάν ορίζεται στις ΤΠΔ ή, ανάλογα με την περίπτωση, μετά από αίτημα του αιτούντα, το υποσύστημα θα μπορούσε να χωριστεί σε ορισμένα μέρη ή να ελεγχθεί σε ορισμένες φάσεις της διαδικασίας επαλήθευσης.
            Η προσωρινή δήλωση επαλήθευσης (ΠΔΕ) είναι η διαδικασία κατά την οποία κοινοποιημένος οργανισμός ελέγχει και πιστοποιεί ορισμένα μέρη του υποσυστήματος ή ορισμένες φάσεις της διαδικασίας επαλήθευσης.
            Κάθε ΠΔΕ καταλήγει στην έκδοση πιστοποιητικού “ΕΚ” ΠΔΕ από τον κοινοποιημένο οργανισμό που έχει επιλέξει ο αιτών, και ο οποίος, στη συνέχεια, ανάλογα με την περίπτωση, συντάσσει ΠΔΕ “ΕΚ”. Το πιστοποιητικό ΠΔΕ και η ΠΔΕ πρέπει να περιέχουν παραπομπή στις ΤΠΔ με τις οποίες έχει αξιολογηθεί η συμμόρφωση.
            2.2.2   Μέρη του υποσυστήματος

            Ο αιτών μπορεί να υποβάλει αίτηση ΠΔΕ για κάθε μέρος. Και κάθε μέρος ελέγχεται σε κάθε φάση όπως περιγράφεται στην ενότητα 2.2.3.
            2.2.3   Φάσεις της διαδικασίας επαλήθευσης

            Το υποσύστημα, ή ορισμένα μέρη του υποσυστήματος, ελέγχονται σε καθεμία από τις ακόλουθες φάσεις:

                        —

                        συνολική μελέτη,

                        —

                        παραγωγή: κατασκευή, συμπεριλαμβανομένων, μεταξύ άλλων, των εργασιών πολιτικού μηχανικού, της κατασκευής, της συναρμολόγησης του στοιχείου και της γενικής ρύθμισης,

                        —

                        τελική δοκιμή.

                  Ο αιτών μπορεί να υποβάλει αίτηση για ΠΔΕ σχετικά με τη φάση της μελέτης (συμπεριλαμβανομένων των δοκιμών τύπου) και σχετικά με τη φάση παραγωγής.
            2.3.   Πιστοποιητικό επαλήθευσης

            2.3.1.   Ο κοινοποιημένος οργανισμός που είναι αρμόδιος για την επαλήθευση “ΕΚ” αξιολογεί τη μελέτη, την παραγωγή και την τελική δοκιμή του υποσυστήματος και συντάσσει το πιστοποιητικό “ΕΚ” επαλήθευσης που προορίζεται για τον αιτούντα, ο οποίος στη συνέχεια συντάσσει τη δήλωση “ΕΚ” επαλήθευσης. Το πιστοποιητικό επαλήθευσης “ΕΚ” πρέπει να περιέχει παραπομπή στις ΤΠΔ προς τις οποίες έχει αξιολογηθεί η συμμόρφωση.
            Όπου υποσύστημα δεν έχει αξιολογηθεί για τη συμμόρφωσή του προς όλες τις σχετικές ΤΠΔ (π.χ. στην περίπτωση παρέκκλισης, μερικής εφαρμογής ΤΠΔ για αναβάθμιση ή ανακαίνιση, μεταβατικής περιόδου σε ΤΠΔ ή σε ειδική περίπτωση), το πιστοποιητικό “ΕΚ” παρέχει την ακριβή παραπομπή στην(στις) ΤΠΔ ή σε μέρη της(τους) προς τα οποία δεν έχει εξεταστεί η συμμόρφωση από τον κοινοποιημένο οργανισμό κατά τη διαδικασία επαλήθευσης “ΕΚ”.
            2.3.2.   Σε περίπτωση που έχουν εκδοθεί πιστοποιητικά “ΕΚ” ΠΔΕ, ο κοινοποιημένος οργανισμός ο αρμόδιος για την επαλήθευση “ΕΚ” του υποσυστήματος λαμβάνει υπόψη τα εν λόγω πιστοποιητικά “ΕΚ” ΠΔΕ και, πριν εκδώσει το πιστοποιητικό “ΕΚ” επαλήθευσης:

                        —

                        ελέγχει ότι τα πιστοποιητικά “ΕΚ” ΠΔΕ καλύπτουν σωστά τις σχετικές απαιτήσεις της(των) ΤΠΔ,

                        —

                        ελέγχει όλες τις παραμέτρους που δεν καλύπτονται από το(τα) πιστοποιητικό(-ά) “ΕΚ” ΠΔΕ, και

                        —

                        ελέγχει την τελική δοκιμή του υποσυστήματος ως συνόλου.

                  2.4.   Τεχνικός φάκελος

            Ο τεχνικός φάκελος που συνοδεύει τη δήλωση “ΕΚ” επαλήθευσης πρέπει να περιέχει:

                        —

                        γενικά και λεπτομερή σχέδια όσον αφορά την εκτέλεση, ηλεκτρικά και υδραυλικά διαγράμματα, διαγράμματα του κυκλώματος ελέγχου, περιγραφή των συστημάτων επεξεργασίας δεδομένων και αυτοματισμού, τεκμηρίωση για τη λειτουργία και τη συντήρηση κ.λπ., για το οικείο υποσύστημα,

                        —

                        κατάλογο στοιχείων διαλειτουργικότητας, όπως αναφέρεται στο άρθρο 5 παράγραφος 3 στοιχείο δ), τα οποία είναι ενσωματωμένα στο υποσύστημα,

                        —

                        αντίγραφα των δηλώσεων “ΕΚ” συμμόρφωσης ή καταλληλότητας για χρήση τα οποία πρέπει να υπάρχουν για τα προαναφερθέντα στοιχεία σύμφωνα σύμφωνα με τις διατάξεις του άρθρου 13 της οδηγίας, συνοδευόμενα, εάν συντρέχει λόγος, από τα αντίστοιχα φύλλα υπολογισμού και από αντίγραφο των πρακτικών των δοκιμών και εξετάσεων που έχουν διεξαγάγει οι κοινοποιημένοι οργανισμοί βάσει των κοινών τεχνικών προδιαγραφών,

                        —

                        εφόσον είναι διαθέσιμο(-α), το πιστοποιητικό “ΕΚ” ΠΔΕ και, σε αυτή την περίπτωση, εάν είναι σκόπιμο, την (τις) ΠΔΕ που συνοδεύει(-ουν) το πιστοποιητικό “ΕΚ” επαλήθευσης, συμπεριλαμβανομένου του αποτελέσματος της επαλήθευσης στην οποία προέβη ο κοινοποιημένος οργανισμός για την εγκυρότητα του πιστοποιητικού,

                        —

                        πιστοποιητικό “ΕΚ” επαλήθευσης, συνοδευόμενο από τα αντίστοιχα φύλλα υπολογισμού και με υπογραφή του κοινοποιημένου οργανισμού του αρμόδιου για την επαλήθευση “ΕΚ”, στο οποίο αναφέρεται ότι το υποσύστημα πληροί τις απαιτήσεις της (των) σχετικής(-ών) ΤΠΔ και γίνεται μνεία κάθε επιφύλαξης που καταγράφηκε κατά την εκτέλεση των εργασιών και δεν ανακλήθηκε· το πιστοποιητικό “ΕΚ” επαλήθευσης πρέπει να συνοδεύεται και από τις εκθέσεις επιθεώρησης και διαχειριστικού ελέγχου οι οποίες συντάχθηκαν από τον ίδιο οργανισμό για την εργασία του, όπως εξειδικεύεται στις ενότητες 2.5.3 και 2.5.4,

                        —

                        πιστοποιητικά “ΕΚ” που έχουν εκδοθεί σύμφωνα με άλλη νομοθεσία που απορρέει από τη συνθήκη,

                        —

                        εφόσον απαιτείται ασφαλής ενσωμάτωση σύμφωνα με τον κανονισμό (ΕΚ) αριθ. 352/2009 (1) της Επιτροπής, ο αιτών περιλαμβάνει στον τεχνικό φάκελο του αξιολογητή έκθεση για τις Κοινές Μεθόδους Ασφάλειας (ΚΜΑ - CSM) όσον αφορά την εκτίμηση επικινδυνότητας, όπως αναφέρεται στο άρθρο 6 παράγραφος 3 της οδηγίας 2004/49/ΕΚ.

                  2.5.   Παρακολούθηση

            2.5.1.   Σκοπός της επιτήρησης “ΕΚ” είναι να εξασφαλιστεί ότι κατά τη διάρκεια της κατασκευής του υποσυστήματος τηρήθηκαν οι υποχρεώσεις που απορρέουν από τον τεχνικό φάκελο.
            2.5.2.   Ο κοινοποιημένος οργανισμός ο επιφορτισμένος με τον έλεγχο της παραγωγής πρέπει να έχει συνεχώς πρόσβαση στα κτίρια, στα εργοστάσια, στους χώρους αποθήκευσης και, ανάλογα με την περίπτωση, στις εγκαταστάσεις προκατασκευής ή δοκιμής και, γενικότερα, σε όλους τους χώρους στους οποίους μπορεί να κρίνει αναγκαία την πρόσβασή του για την εκτέλεση της αποστολής του. Ο κοινοποιημένος οργανισμός πρέπει να λάβει από τον αιτούντα όλα τα έγγραφα που απαιτούνται για αυτό το σκοπό και, ειδικότερα, τα σχέδια εφαρμογής και την τεχνική τεκμηρίωση σχετικά με το υποσύστημα.
            2.5.3.   Ο κοινοποιημένος οργανισμός ο επιφορτισμένος με τον έλεγχο της εφαρμογής πραγματοποιεί κατά τακτά διαστήματα ελέγχους, προκειμένου να επιβεβαιώνεται η συμμόρφωση προς τη(τις) σχετική(-ές) ΤΠΔ. Παραδίδει στους αρμόδιους για την εφαρμογή έκθεση ελέγχου. Σε ορισμένες φάσεις των εργασιών κατασκευής είναι δυνατόν να απαιτηθεί η παρουσία του.
            2.5.4.   Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον τόπο εργασίας ή στα εργοστάσια. Με την ευκαιρία αυτών των επισκέψεων ο κοινοποιημένος οργανισμός μπορεί να διενεργεί πλήρεις ή μερικούς ελέγχους. Παραδίδει στους υπευθύνους για την εφαρμογή έκθεση επιθεώρησης και, ενδεχομένως, έκθεση ελέγχου.
            2.5.5.   Για την έκδοση της δήλωσης “ΕΚ” καταλληλότητας για χρήση, η οποία αναφέρεται στο μέρος 2 του παραρτήματος IV, ο κοινοποιημένος οργανισμός έχει τη δυνατότητα να παρακολουθεί υποσύστημα στο οποίο έχει τοποθετηθεί στοιχείο διαλειτουργικότητας, προκειμένου να εκτιμά, στις περιπτώσεις που το απαιτεί η αντίστοιχη ΤΠΔ, την καταλληλότητά του για χρήση στο σιδηροδρομικό περιβάλλον για το οποίο προορίζεται.
            2.6.   Υποβολή

            Ο αιτών υποβάλλει τον πλήρη φάκελο κατά την ενότητα 2.4 προς υποστήριξη του(των) πιστοποιητικού(-ών) “ΕΚ” ΠΔΕ, εφόσον υπάρχει(-ουν), που εκδίδει ο κοινοποιημένος οργανισμός ο αρμόδιος για το πιστοποιητικό αυτό, ή προς υποστήριξη του πιστοποιητικού επαλήθευσης που εκδίδει ο κοινοποιημένος οργανισμός ο αρμόδιος για την επαλήθευση “ΕΚ” του υποσυστήματος. Ο φάκελος πρέπει να επισυνάπτεται στη δήλωση “ΕΚ” επαλήθευσης που ο υποψήφιος διαβιβάζει στην αρμόδια αρχή στην οποία υποβάλλει την αίτηση για την έγκριση θέσης σε χρήση.
            Ο αιτών διατηρεί αντίγραφο του φακέλου καθ’ όλη τη διάρκεια ζωής του υποσυστήματος. Ο φάκελος διαβιβάζεται σε άλλα κράτη μέλη, εφόσον το ζητήσουν.
            2.7.   Δημοσίευση

            Κάθε κοινοποιημένος οργανισμός πρέπει να δημοσιεύει περιοδικά πληροφορίες σχετικά με:

                        —

                        αιτήσεις για επαλήθευση “ΕΚ” και για ΠΔΕ που παρέλαβε,

                        —

                        αιτήσεις για αξιολόγηση συμμόρφωσης και/ή καταλληλότητας για τη χρήση ΣΔ,

                        —

                        πιστοποιητικά “ΕΚ” ΠΔΕ που εκδόθηκαν ή των οποίων δεν εγκρίθηκε η χορήγηση,

                        —

                        πιστοποιητικά “ΕΚ” συμμόρφωσης και/ή καταλληλότητας για χρήση που εκδόθηκαν ή των οποίων δεν εγκρίθηκε η χορήγηση,

                        —

                        πιστοποιητικά “ΕΚ” επαλήθευσης που εκδόθηκαν ή των οποίων δεν εγκρίθηκε η χορήγηση.

                  2.8.   Γλώσσα

            Οι φάκελοι και η αλληλογραφία που αφορούν τις διαδικασίες επαλήθευσης “ΕΚ” πρέπει να συντάσσονται σε μια από τις ενωσιακές επίσημες γλώσσες του κράτους μέλους στο οποίο είναι εγκατεστημένος ο αιτών ή σε επίσημη γλώσσα της ΕΕ αποδεκτή από αυτόν.
            3.   ΔΙΑΔΙΚΑΣΙΑ ΕΠΑΛΗΘΕΥΣΗΣ ΣΤΗΝ ΠΕΡΙΠΤΩΣΗ ΕΘΝΙΚΩΝ ΚΑΝΟΝΩΝ
            3.1.   Εισαγωγή

            Η διαδικασία επαλήθευσης στην περίπτωση εθνικών κανόνων είναι η διαδικασία κατά την οποία ο κοινοποιημένος οργανισμός που ορίζεται κατά τις διατάξεις του άρθρου 17 παράγραφος 3 (ορισθείς οργανισμός) ελέγχει και πιστοποιεί ότι το υποσύστημα είναι σύμφωνο προς τους εθνικούς κανόνες που έχουν κοινοποιηθεί σύμφωνα με τις διατάξεις του άρθρου 17 παράγραφος 3.
            3.2.   Πιστοποιητικό επαλήθευσης

            Ο ορισθείς οργανισμός που έχει οριστεί και είναι αρμόδιος για τη διαδικασία επαλήθευσης στην περίπτωση εθνικών κανόνων συντάσσει το πιστοποιητικό επαλήθευσης το οποίο προορίζεται για τον αιτούντα.
            Το πιστοποιητικό περιέχει ακριβή παραπομπή στον (στους) εθνικό(-ούς) κανόνα(-ες) προς τον (τους) οποίο(-ους) έχει εξεταστεί η συμμόρφωση από τον οργανισμό που έχει ορισθεί στη διαδικασία επαλήθευσης, συμπεριλαμβανομένων των κανόνων των σχετικών με μέρη που αποτελούν το αντικείμενο παρέκκλισης από ΤΠΔ, αναβάθμισης ή ανακαίνισης.
            Στην περίπτωση εθνικών κανόνων σχετικών με τα υποσυστήματα που συνθέτουν όχημα, ο οργανισμός που έχει ορισθεί χωρίζει το πιστοποιητικό σε δύο μέρη, από τα οποία το ένα περιλαμβάνει τις παραπομπές στους εθνικούς κανόνες που σχετίζονται αυστηρά με την τεχνική συμβατότητα μεταξύ των αντίστοιχων οχήματος και δικτύου, ενώ το άλλο αφορά όλους τους άλλους εθνικούς κανόνες.
            3.3.   Τεχνικός φάκελος

            Ο τεχνικός φάκελος που συνοδεύει το πιστοποιητικό επαλήθευσης στην περίπτωση εθνικών κανόνων πρέπει να περιλαμβάνεται στον τεχνικό φάκελο που αναφέρεται στην ενότητα 2.4 και να περιέχει τα τεχνικά δεδομένα τα σχετικά με την αξιολόγηση της συμμόρφωσης του υποσυστήματος με τους εθνικούς κανόνες.».

         (1)  EE L 108 της 22.4.2009, σ. 4.


Avis juridique important

|

31992L0082

Οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή

Επίσημη Εφημερίδα αριθ. L 316 της 31/10/1992 σ. 0019 - 0020 Φινλανδική ειδική έκδοση: Κεφάλαιο 9 τόμος 2 σ. 0098  Σουηδική ειδική έκδοση: Κεφάλαιο 9 τόμος 2 σ. 0098

ΟΔΗΓΙΑ 92/82/ΕΟΚ ΤΟΥ ΣΥΜΒΟΥΛΙΟΥ  της 19ης Οκτωβρίου 1992  για την προσέγγιση των συντελεστών των ειδικών φόρων κατανάλωσης στα πετρελαιοειδήΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 92/12/ΕΟΚ (4) θεσπίζει κανόνες για το γενικό καθεστώς όσον αφορά τα προϊόντα που υπόκεινται σε ειδικό φόρο κατανάλωσης-  ότι η οδηγία 92/81/ΕΟΚ (5) θεσπίζει διατάξεις με τη διάρθρωση του ειδικού φόρου κατανάλωσης που εφαρμόζεται στα πετρελαιοειδή-  ότι, τα κράτη μέλη πρέπει να εφαρμόσουν ελάχιστους συντελεστές φόρου κατανάλωσης στα εν λόγω προϊόντα από την 1η Ιανουαρίου 1993, προκειμένου η εσωτερική αγορά να μπορεί να υπάρξει από την ημερομηνία αυτή-  ότι ο συντελεστής του ειδικού φόρου κατανάλωσης των πετρελαιοειδών πρέπει να καθορίζεται σε συγκριμένο ποσοστό με αναφορά σε καθορισμένη ποσότητα των φορολογούμενων προϊόντων-  ότι είναι δυνατόν να επιτραπεί σε οισμένα κράτη μέλη η εφαρμογή μειωμένων συντελεστών σε προϊόντα τα οποία καταναλώνονται σε ειδικές περιοχές της επικράτειά τους-  ότι είναι αναγκαίο να υπόκεινται οι οριζόμενοι στην παρούσα οδηγία συντελεστές σε τακτική επανεξέταση με βάση έκθεση της Επιτροπής η οποία θα λαμβάνει υπόψη όλους τους σχετικούς παράγοντες-  ότι θα πρέπει να δημιουργηθεί μηχανισμός για τη μετατροπή σε εθνικό νόμισμα των ειδικών ποσών που εκφράζονται σε Ecu,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Από 1ης Ιανουαρίου 1993 το αργότερο, τα κράτη μέλη εφαρμόζουν στα πετρελαιοειδή συντελεστές ειδικών φόρων κατανάλωσης όχι μικρότερους από τους ελάχιστους συντελεστές που ορίζει η παρούσα οδηγία.  Άρθρο 2  1. Η παρούσα οδηγία καλύπτει τα εξής πετρελαιοειδή:  - βενζίνη με μόλυβδο που εμπίπτει στους κωδικούς ΣΟ 2710 00 31 και 2710 00 35,  - βενζίνη αμόλυβδος, που εμπίπτει στον κωδικό ΣΟ 2710 00 33,  - πετρέλαιο ντίζελ, που εμπίπτει στον κωδικό ΣΟ 2710 00 69,  - βαρύ πετρέλαιο που εμπίπτει στον κωδικό ΣΟ 2710 00 79  - υγραέριο που εμπίπτει στους κωδικούς ΣΟ 2711 12 11 έως 2711 19 00,  - μεθάνιο που εμπίπτει στον κωδικό ΣΟ 2711 29 00,  - κηροζίνη που εμπίπτει στους κωδικούς ΣΟ 2710 00 51 και 2710 00 55.  2. Οι παραπομπές της παραγράφου 1 στους κωδικούς της συνδυασμένη ονοματολογίας αναφέρονται στο κείμενο της ΣΟ που ισχύει κατά την ημερομηνία έκδοσης της παρούσας οδηγίας.  Άρθρο 3  Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για τη βενζίνη με μόλυβδο ορίζεται σε 337 Ecu ανά 100 λίτρα, εκτός από την περίπτωση του Λουξεμβούργου στο οποίο, για την περίοδο από 1ης Ιανουαρίου 1993 έως 31  Δεκεμβρίου 1994, ο ελάχιστος συντελεστής ορίζεται σε 292 Ecu ανά 100 λίτρα.  Άρθρο 4  Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για την αμόλυβδη βενζίνη ορίζεται σε 287 Ecu ανά 100 λίτρα, εκτός από την περίπτωση του Λουξεμβούργου στο οποίο, για την περίοδο από 1ης Ιανουαρίου 1993 έως 31  Δεκεμβρίου 1994, ο ελάχιστος συντελεστής ορίζεται σε 242 Ecu ανά 100 λίτρα με την προϋπόθεση ότι ο συντελεστής της αμόλυβδης βενζίνης θα είναι πάντοτε κατώτερος εκείνου που επιβάλλεται στη βενζίνη με μόλυβδο.  Άρθρο 5  1. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το πετρέλαιο ντίζελ το χρησιμοποιούμενο ως καύσιμο κινητήρων ορίζεται σε 245 Ecu ανά 100 λίτρα, εκτός από τις περιπτώσεις του Λουξεμβούργου και της Ελλάδας,  όπου για την περίοδο από 1ης Ιανουαρίου 1993 έως 31 Δεκεμβρίου 1944, ο ελάχιστος συντελεστής ορίζεται σε 195 Ecu ανά 1 000 λίτρα.  2. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το πετρέλαιο ντίζελ το χρησιμοποιούμενο για τους σκοπούς που εκτίθενται στο άρθρο 8 παράγραφος 3 της οδηγίας 92/81/ΕΟΚ ορίζεται σε 18 Ecu ανά 1 000 λίτρα.  3. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το θερμαντικό πετρέλαιο ντίζελ ορίζεται σε 18 Ecu ανά 1 000 λίτρα.  Τα κράτη μέλη, τα οποία, την 1η Ιανουαρίου 1991, δεν εφήρμοζαν ειδικούς φόρους κατανάλωσης στο θερμαντικό πετρέλαιο ντίζελ, μπορούν να συνεχίσουν να εφαρμόζουν μηδενικό συντελεστή υπό την προϋπόθεση ότι εισπράττουν τέλος ελέγχου ύψους 5 Ecu ανά 1 000  λίτρα από την 1η Ιανουαρίου 1993, Την 1η Ιανουαρίου 1995, το ποσό του τέλους αυξάνεται σε 10 Ecu ανά 1 000 λίτρα, εάν το Συμβούλιο, βάσει σχετικής έκθεσης της Επιτροπής, το αποφασίσει ομόφωνα επειδή διαπίστωσε ότι το ύψος του τέλους απεδείχθη εναπαρκές  για να εμποδίσει τα προβλήματα στρέβλωσης του μεταξύ κρατών μελών εμπορίου.  Άρθρο 6  Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το βαρύ πετρέλαιο ορίζεται σε 13 Ecu ανά 1 000 χιλιόγραμμα.  Άρθρο 7  1. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το υγραέριο και το μεθάνιο που χρησιμοποιούνται ως καύσιμα κινητήρων ορίζεται σε 36 Ecu ανά 1 000 χιλιόγραμμα.  2. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το υγραέριο και το μεθάνιο που χρησιμοποιούνται για τους σκοπούς που εκτίθενται στο άρθρο 8 παράγραφος 3 της οδηγίας 92/81/ΕΟΚ ορίζεται σε 36 Ecu ανά 1 000  χιλιόγραμμα.  3. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για το υγραέριο και το μεθάνιο που χρησιμοποιούνται για θέρμανση ορίζεται σε 0 Ecu ανά 1 000 χιλιόγραμμα.  Άρθρο 8  1. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για την κηροζίνη που χρησιμοποιείται ως καύσιμο κινητήρων ορίζεται σε 245 Ecu ανά 1 000 λίτρα.  2. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για την κηροζίνη που χρησιμοποιείται για τους σκοπούς που εκτίθενται στο άρθρο 8 παράγραφος 3 της οδηγίας 92/81/ΕΟΚ ορίζεται σε 18 Ecu ανά 1 000 λίτρα.  3. Από 1ης Ιανουαρίου 1993, ο ελάχιστος συντελεστής του ειδικού φόρου κατανάλωσης για την κηροζίνη που χρησιμοποιείται για θέρμανση ορίζεται σε 0 Ecu ανά 1 000 λίτρα.  Άρθρο 9  1. Η Πορτογαλική Δημοκρατία μπορεί να επιβάλλει στα πετρελαιοειδή που καταναλώνονται στην αυτόνομη περιοχή των Αζορών συντελεστές ειδικών φόρων κατανάλωσης χαμηλότερους από τα κατώτατα όρια όρια που ορίζονται στην παρούσα οδηγία, προκειμένου να  αντισταθμίζονται τα μεταφορικά έξοδα που επιβαρύνουν τα προϊόντα αυτά λόγω του νησιωτικού και διάσπαρτου χαρακτήρα της εν λόγω περιοχής.  2. Η Ελληνική Δημοκρατία μπορεί να επιβάλλει στο πετρέλαιο ντίζελ που χρησιμοποιείται ως καύσιμο κινητήρων και τη βενζίνη που καταναλώνονται στου νομούς Λέσβου, Χίου, Σάμου, Δωδεκανήσου και Κυκλάδων καθώς και στις εξής νήσους του Αιγαίου πελάγους: Θάσο,  Βόρειες Σποράδες, Σαμοθράκη και Σκύρο, συντελεστές ειδικών φόρων κατανάλωσης χαμηλότερους κατά 22 Ecu το πολύ από τα κατώτατα όρια που ορίζονται στην παρούσα οδηγία.  Άρθρο 10  Ανά διετία, και για πρώτη φορά στις 31 Δεκεμβρίου 1994 το αργότερο, το Συμβούλιο, βάσει σχετικής έκθεσης και, ενδεχομένως, πρότασης της Επιτροπής, εξετάζει τους φορολογικούς συντελεστές που ορίζει η παρούσα οδηγία και, αφού ζητήσει τη γνώμη  του Ευρωπαϊκού Κοινοβουλίου, λαμβάνει τα αναγκαία μέτρα. Στην έκθεση της Επιτροπής και κατά την εξέταση του θέματος από το Συμβούλιο, λαμβάνονται υπόψη η ορθή λειτουργία της εσωτερικής αγοράς, η πραγματική αξία των φορολογικών συντελεστών και οι  ευρύτεροι στόχοι της συνθήκης.  Άρθρο 11  1. Η χρησιμοποιούμενη για τον καθορισμό των ειδικών φόρων κατανάλωσης ισοτιμία του Ecu έναντι των εθνικών νομισμάτων καθορίζεται μία φορά το χρόνο. Εφαρμόζονται οι ισοτιμίες της πρώτης εργάσιμης ημέρας του Οκτωβρίου όπως έχουν δημοσιευτεί στην  Επίσημη Εφημερίδα των Ευρωπαϊκών Κοινοτήτων, οι δε ούτως οριζόμενοι συντελεστές ισχύουν από την 1η Ιανουαρίου του επόμενου ημερολογιακού έτους.  2. Κατά την ετήσια αναπροσαρμογή που προβλέπεται στην παράγραφο 1, τα κράτη μέλη έχουν την ευχέρεια να διατηρήσουν τους ισχύοντες ειδικούς φόρους κατανάλωσης εφόσον η μετατροπή του ποσού του φόρου, εκφρασμένου σε Ecu, καταλήγει σε αύξηση του ειδικού  φόρου κατανάλωσης, εκφρασμένου σε εθνικό νόμισμα, χαμηλότερη του πέντε στα εκατό (5 %) ή των 5 Ecu, αναλόγως ποιο από τα δύο είναι το χαμηλότερο ποσό.  Άρθρο 12  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο στις 31 Δεκεμβρίου 1992. Ενημερώνουν αμέσως σχετικά την Επιτροπή.  Όταν τα κράτη μέλη, θεσπίζουν τις διατάξεις του εδαφίου 1, οι διατάξεις αυτές αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος αυτής της αναφοράς ορίζεται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 13  Η παρούσα οδηγία απευθύνεται στα κράτη μέλη. Λουξεμβούργο, 19 Οκτωβρίου 1992. Για το Συμβούλιο  Ο Πρόεδρος  J. COPE   (1) ΕΕ αριθ. C 16 της 23. 1. 1990, σ. 10. (2) ΕΕ αριθ. C 183 της 15. 7. 1991, σ. 290. (3) ΕΕ αριθ. C 225 της 10. 9. 1991, σ. 54. (4) ΕΕ αριθ. L 76 της 23. 3. 1992, σ. 1. (5) Βλέπε σελίδα 12 της παρούσας Επίσημης Εφημερίδας.


Οδηγία 80/754/EOK της Επιτροπής της 17ης Ιουλίου 1980 περί τροποποίησης του παραρτήματος ΙΙ της οδηγίας 66/401/EOK του Συμβουλίου περί της εμπορίας σπόρων προς σπορά κτηνοτροφικών φυτών


Avis juridique important

|

31992L0101

Οδηγία 92/101/ΕΟΚ του Συμβουλίου της 23ης Νοεμβρίου 1992 για την τροποποίηση της οδηγίας 77/91/ΕΟΚ όσον αφορά τη σύσταση της ανώνυμης εταιρείας και τη διατήρηση και τις μεταβολές του κεφαλαίου της

Επίσημη Εφημερίδα αριθ. L 347 της 28/11/1992 σ. 0064 - 0066 Φινλανδική ειδική έκδοση: Κεφάλαιο 17 τόμος 1 σ. 0115  Σουηδική ειδική έκδοση: Κεφάλαιο 17 τόμος 1 σ. 0115

ΟΔΗΓΙΑ 92/101/ΕΟΚ ΤΟΥ ΣΥΜΒΟΥΛΙΟΥ  της 23ης Νοεμβρίου 1992  για την τροποποίηση της οδηγίας 77/91/ΕΟΚ όσον αφορά τη σύσταση της ανώνυμης εταιρείας και τη διατήρηση και τις μεταβολές του κεφαλαίου τηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 54,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 77/91/ΕΟΚ (4), προκειμένου να διατηρήσει την ακεραιότητα του εγγραφέντος κεφαλαίου και να εξασφαλίσει ίση μεταχείριση των μετόχων, περιορίζει τη δυνατότητα μιας ανώνυμης εταιρείας να αποκτά δικές της μετοχές-  ότι οι περιορισμοί ως προς την απόκτηση ιδίων μετοχών εφαρμόζονται όχι μόνο στην απόκτηση εκ μέρους της ίδιας της εταιρείας αλλά και στην απόκτηση εκ μέρους προσώπου που ενεργεί ιδίω ονόματι αλλά για λογαριασμό αυτής της εταιρείας-  ότι, προκειμένου μια ανώνυμη εταιρεία να μη μπορεί να χρησιμοποιήσει άλλη εταιρεία. στην οποία διαθέτει την πλειοψηφία των δικαιωμάτων ψήφου ή στην οποία μπορεί να ασκήσει δεσπόζουσα επιρροή, ώστε να προβεί σε τέτοιες αποκτήσεις χωρίς να τηρεί τους  περιορισμούς που προβλέπονται σχετικά, είναι σκόπιμο να επεκταθεί το καθεστώς που ισχύει για την απόκτηση από μια εταιρεία δικών της μετοχών στις σημαντικότερες και συνηθέστερες περιπτώσεις απόκτησης μετοχών από αυτή την άλλη εταιρεία- ότι το ίδιο  καθεστώς πρέπει να καλύψει την ανάληψη μετοχών της ανώνυμης εταιρείας-  ότι, προκειμένου να αποφευχθούν οι καταστρατηγήσεις της οδηγίας 77/91/ΕΟΚ, πρέπει να καλυφθούν οι εταιρείες στις οποίες εφαρμόζεται η οδηγία 68/151/ΕΟΚ (5), καθώς και οι εταιρείες οι οποίες υπόκεινται στο δίκαιο τρίτης χώρας και έχουν ανάλογη νομική  μορφή-  ότι, όταν μεταξύ της ανώνυμης εταιρείας και της άλλης εταιρείας, όπως αναφέρεται στην τρίτη παράγραφο του αιτιολογικού, υπάρχει έμμεση μόνο σχέση, πρέπει να γίνουν ελαστικότερες οι διατάξεις που εφαρμόζονται όταν η σχέση αυτή είναι άμεση, και να  προβλεφθεί η αναστολή των δικαιωμάτων ψήφου ως στοιχειώδες μέτρο προκειμένου να επιτευχθούν οι στόχοι της παρούσας οδηγίας-  ότι, όταν ένα κράτος μέλος προβλέπει σύστημα κυρώσεων ισοδυνάμων προς τις προβλεπόμενες από την οδηγία 77/91/ΕΟΚ, καθώς και την αναστολή των δικαιωμάτων ψήφου, μπορεί να θεωρηθεί ότι μια τέτοια νομοθεσία ανταποκρίνεται ήδη στους στόχους της παρούσας  οδηγίας-  ότι είναι, εξάλλου, δικαιολογημένο να εξαιρεθούν οι περιπτώσεις κατά τις οποίες ο ειδικός χαρακτήρας μιας επαγγελματικής δραστηριότητας αποκλείει τη διακύβευση των στόχων της παρούσας οδηγίας-  ότι πρέπει να προβλεφθεί κατάλληλη περίοδος προσαρμογής για ένα κράτος μέλος, προκειμένου να αποφευχθούν, αφενός, διαταραχές της χρηματοπιστωτικής αγοράς που απορρέουν από τη διάρθρωση της οικονομίας του και, αφετέρου, αιφνίδιες συνέπειες στις ρυθμίσεις  που αφορούν τον αυτοέλεγχο,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Παρεμβάλλεται το ακόλουθο άρθρο μετά το άρθρο 24 της οδηγίας 77/91/ΕΟΚ:  "Άρθρο 24α  1. α) Η ανάληψη, η απόκτηση ή η κατοχή μετοχών της ανώνυμης εταιρείας από άλλη εταιρεία κατά την έννοια του άρθρου 1 της οδηγίας 68/151/ΕΟΚ, στην οποία η ανώνυμη εταιρεία διαθέτει, άμεσα ή έμμεσα, την πλειοψηφία των δικαιωμάτων ψήφου ή στην οποία μπορεί  να ασκήσει, άμεσα ή έμμεσα, δεσπόζουσα επιρροή, θεωρείται ότι έγιναν από την ίδια την ανώνυμη εταιρεία.  β) Το στοιχείο α) εφαρμόζεται επίσης όταν η άλλη εταιρεία υπόκειται στο δίκαιο τρίτης χώρας και έχει νομική μορφή ανάλογη με εκείνες που αναφέρονται στο άρθρο 1 της οδηγίας 68/151/ΕΟΚ.  2. Εντούτοις, όταν η ανώνυμη εταιρεία διαθέτει έμμεσα την πλειοψηφία των δικαιωμάτων ψήφου ή μπορεί να ασκήσει έμμεσα δεσπόζουσα επιρροή, τα κράτη μέλη μπορούν να μην εφαρμόζουν την παράγραφο 1, εφόσον προβλέπουν την αναστολή των δικαιωμάτων ψήφου που  αντιστοιχούν στις μετοχές της ανώνυμης εταιρείας τις οποίες διαθέτει η άλλη εταιρεία.  3. Εφόσον δεν έχουν συντονιστεί οι εθνικές διατάξεις σχετικά με το δίκαιο των ομίλων, τα κράτη μέλη μπορούν:  α) να καθορίζουν τις περιπτώσεις κατά τις οποίες τεκμαίρεται ότι μια ανώνυμη εταιρεία είναι σε θέση να ασκήσει δεσπόζουσα επιρροή σε άλλη εταιρεία. Εάν ένα κράτος μέλος χρησιμοποιεί τη δυνατότητα αυτή, η νομοθεσία του πρέπει, σε κάθε περίπτωση, να  καθορίζει ότι υπάρχει η δυνατότητα άσκησης δεσπόζουσας επιρροής, εφόσον μια ανώνυμη εταιρεία:  - έχει το δικαίωμα να διορίζει ή να ανακαλεί την πλειοψηφία των μελών των οργάνων διοίκησης, διεύθυνσης ή εποπτείας, και συγχρόνως είναι μέτοχος ή εταίρος της άλλης εταιρείας  ή  - είναι μέτοχος ή εταίρος της άλλης εταιρείας και ελέγχει μόνη της την πλειοψηφία των δικαιωμάτων ψήφου των μετόχων ή των εταίρων της εταιρείας αυτής δυνάμει συμφωνίας που έχει συναφθεί με άλλους μετόχους ή εταίρους της εταιρείας αυτής.  Τα κράτη μέλη δεν υποχρεούνται να προβλέπουν και άλλες περιπτώσεις πέραν εκείνων που αναφέρονται στην πρώτη και δεύτερη περίπτωση-  β) να καθορίζουν τις περιπτώσεις στις οποίες μια ανώνυμη εταιρεία θεωρείται ότι έχει έμμεσα τα δικαιώματα ψήφου ή ότι είναι σε θέση να ασκήσει έμμεσα δεσπόζουσα επιρροή-  γ) να διευκρινίζουν τις περιστάσεις στις οποίες θεωρείται ότι μια ανώνυμη εταιρεία έχει δικαιώματα ψήφου.  4. α) Τα κράτη μέλη μπορούν να μην εφαρμόζουν την παράγραφο 1 όταν η ανάληψη, η απόκτηση ή η κατοχή γίνεται για λογαριασμό προσώπου διάφορου του αναλαμβάνοντος, αποκτώντος ή κατέχοντος, και εφόσον το πρόσωπο αυτό δεν είναι ούτε η ανώνυμη εταιρεία που  αναφέρεται στην παράγραφο 1 ούτε άλλη εταιρεία στην οποία η ανώνυμη εταιρεία διαθέτει άμεσα ή έμμεσα την πλειοψηφία των δικαιωμάτων ψήφου ή στην οποία μπορεί να ασκήσει άμεσα ή έμμεσα δεσπόζουσα επιρροή.  β) Επιπλέον, τα κράτη μέλη μπορούν να μην εφαρμόζουν την παράγραφο 1 όταν η ανάληψη, απόκτηση ή κατοχή γίνεται από την άλλη εταιρεία ως κατ' επάγγελμα διενεργούσα πράξεις επί τίτλων και υπό την ιδιότητά της αυτή, υπό τον όρο ότι είναι μέλος  χρηματιστηρίου αξιών που βρίσκεται ή λειτουργεί σε κράτος μέλος, ή ότι έχει λάβει άδεια λειτουργίας ή υπόκειται στην εποπτεία αρχής κράτους μέλους που είναι αρμόδια για την εποπτεία των κατ' επάγγελμα διενεργούντων πράξεις επί τίτλων, στους οποίους,  κατά την έννοια της παρούσας οδηγίας, μπορούν να περιλαμβάνονται και τα πιστωτικά ιδρύματα.  5. Τα κράτη μέλη δεν είναι υποχρεωμένα να εφαρμόζουν την παράγραφο 1 όταν η κατοχή μετοχών της ανώνυμης εταιρείας από την άλλη εταιρεία είναι αποτέλεσμα απόκτησης η οποία έλαβε χώρα σε χρόνο κατά τον οποίο η σχέση των δύο εταιρειών δεν πληρούσε ακόμα τα  κριτήρια που ορίζονται στην παράγραφο 1.  Εντούτοις, τα δικαιώματα ψήφου που αντιστοιχούν στις μετοχές αυτές αναστέλλονται και οι μετοχές αυτές λαμβάνονται υπόψη για να προσδιοριστεί κατά πόσον πληρούται ο όρος του άρθρου 19 παράγραφος 1 στοιχείο β).  6. Τα κράτη μέλη μπορούν να μην εφαρμόζουν το άρθρο 20 παράγραφοι 2 και 3, ούτε το άρθρο 21, σε περίπτωση απόκτησης μετοχών ανώνυμης εταιρείας από την άλλη εταιρεία, εφόσον προσβλέπουν:  α) την αναστολή των δικαιωμάτων ψήφου που αντιστοιχούν στις μετοχές της ανώνυμης εταιρείας που διαθέτει η άλλη εταιρεία και  β) ότι τα μέλη των οργάνων διοίκησης ή διεύθυνσης της ανώνυμης εταιρείας υποχρεούνται να εξαγοράσουν από την άλλη εταιρεία τις μετοχές που αναφέρονται στο άρθρο 20 παράγραφοι 2 και 3 και στο άρθρο 21 στην τιμή που τις είχε αποκτήσει αυτή η άλλη  εταιρεία- η κύρωση αυτή δεν εφαρμόζεται στην περίπτωση μόνο που τα εν λόγω μέλη αποδείξουν ότι δεν ευθύνονται ουδόλως για την ανάληψη ή την απόκτηση των εν λόγω μετοχών."  Άρθρο 2  1. Τα κράτη μέλη μπορούν να μην εφαρμόζουν το άρθρο 24α της οδηγίας 77/91/ΕΟΚ στην περίπτωση που οι μετοχές αποκτήθηκαν πριν από την ημερομηνία που αναφέρεται στο άρθρο 3 παράγραφος 2.  Εντούτοις, τα δικαιώματα ψήφου που αντιστοιχούν στις μετοχές αυτές αναστέλλονται και οι μετοχές αυτές λαμβάνονται υπόψη προκειμένου να καθοριστεί αν πληρούται ο όρος του άρθρου 19 παράγραφος 1 στοιχείο β) της εν λόγω οδηγίας.  2. Προκειμένου να αποφευχθούν διαταραχές στη χρηματοπιστωτική αγορά, το Βασίλειο του Βελγίου μπορεί να αναβάλει, έως την 1η Ιανουαρίου 1998, την αναστολή αυτών των δικαιωμάτων ψήφου υπό τον όρο ότι:  - αντιστοιχούν σε μετοχές που αποκτήθηκαν πριν από την κοινοποίηση της παρούσας οδηγίας και  - δεν υπερβαίνουν, για το σύνολο των εταιρειών των οποίων η σχέση με την ανώνυμη εταιρεία ανταποκρίνεται στα κριτήρια του άρθρου 24α παράγραφος 1 της οδηγίας 77/91/ΕΟΚ, το 10 % των δικαιωμάτων ψήφου της ανώνυμης εταιρείας.  Άρθρο 3  1. Τα κράτη μέλη θεσπίζουν, πριν από την 1η Ιανουαρίου 1994, τις νομοθετικές κανονιστικές και διοικητικές διατάξεις για να συμμορφωθούν προς την παρούσα οδηγία. Ενημερώνουν αμέσως την Επιτροπή σχετικά.  2. Τα κράτη μέλη καθορίζουν ως ημερομηνία ενάρξεως ισχύος των διατάξεων αυτών το αργότερο την 1η Ιανουαρίου 1995.  3. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  4. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 23 Νοεμβρίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. C 8 της 12. 1. 1991, σ. 5, και ΕΕ αριθ. C 317 της 7. 12. 1991, σ. 13. (2) ΕΕ αριθ. C 240 της 16. 9. 1991, σ. 103 και απόφαση της 28ης Οκτωβρίου 1992 (δεν έχει ακόμα δημοσιευθεί στην Επίσημη Εφημερίδα). (3) ΕΕ αριθ. C 269 της 14.  10. 1991, σ. 21. (4) ΕΕ αριθ. L 26 της 31. 1. 1977, σ. 1. Οδηγία όπως τροποποιήθηκε από την πράξη προσχώρησης της Ισπανίας και της Πορτογαλίας. (5) ΕΕ αριθ. L 65 της 14. 3. 1968, σ. 8.


title: Οδηγία 2009/62/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , σχετικά με τη θέση προσαρμογής της οπίσθιας πινακίδας κυκλοφορίας των δικύκλων ή τρικύκλων μηχανοκίνητων οχημάτων (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ )

text:
               30.7.2009

               EL

               Επίσημη Εφημερίδα της Ευρωπαϊκής Ένωσης

               L 198/20

      ΟΔΗΓΊΑ 2009/62/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   σχετικά με τη θέση προσαρμογής της οπίσθιας πινακίδας κυκλοφορίας των δικύκλων ή τρικύκλων μηχανοκίνητων οχημάτων
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               H οδηγία 93/94/ΕΟΚ του Συμβουλίου, της 29ης Οκτωβρίου 1993, σχετικά με τη θέση προσαρμογής της οπίσθιας πινακίδας κυκλοφορίας των δικύκλων ή τρικύκλων οχημάτων με κινητήρα (3) έχει τροποποιηθεί ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η οδηγία 93/94/ΕΟΚ είναι μία από τις ειδικές οδηγίες για το σύστημα έγκρισης ΕΚ τύπου που θεσπίστηκε με την οδηγία 92/61//ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα, όπως αντικαταστάθηκε από την οδηγία 2002/24/ΕΚ του Ευρωπαϊκού Κοινοβουλίου και του Συμβουλίου, της 18ης Μαρτίου 2002, για την έγκριση τύπου δικύκλων ή τρικύκλων οχημάτων με κινητήρα (5), και καθορίζει τις τεχνικές προδιαγραφές σχετικά με τον σχεδιασμό και την κατασκευή των δικύκλων ή τρικύκλων μηχανοκίνητων οχημάτων όσον αφορά τη θέση προσαρμογής της οπίσθιας πινακίδας κυκλοφορίας. Αυτές οι τεχνικές προδιαγραφές αφορούν την προσέγγιση των νομοθεσιών των κρατών μελών σχετικά με την εφαρμογή για κάθε τύπο οχήματος της διαδικασίας έγκρισης ΕΚ τύπου που προβλέπεται με την οδηγία 2002/24/ΕΚ. Κατά συνέπεια, εφαρμόζονται στην παρούσα οδηγία οι προβλεπόμενες με την οδηγία 2002/24/ΕΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων.

               (3)

               Ο στόχος της παρούσας οδηγίας δεν είναι να εναρμονίσει τις διαστάσεις των πινακίδων κυκλοφορίας που χρησιμοποιούνται στα διάφορα κράτη μέλη. Τα κράτη μέλη θα πρέπει, επομένως, να διασφαλίσουν οι προεξέχουσες πινακίδες κυκλοφορίας να μην συνιστούν κίνδυνο για τους χρήστες, χωρίς όμως να απαιτούνται τροποποιήσεις όσον αφορά την κατασκευή των οχημάτων.

               (4)

               Η παρούσα οδηγία δεν θα πρέπει να θίξει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ, Μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η παρούσα οδηγία εφαρμόζεται όσον αφορά τη θέση προσαρμογής της οπίσθιας πινακίδας κυκλοφορίας όλων των τύπων μηχανοκίνητων οχημάτων, όπως αυτοί ορίζονται στο άρθρο 1 της οδηγίας 2002/24/ΕΚ.
   Άρθρο 2
   Η διαδικασία χορήγησης έγκρισης ΕΚ τύπου στοιχείου όσον αφορά τη θέση προσαρμογής της οπίσθιας πινακίδας κυκλοφορίας τύπου δικύκλου ή τρικύκλου μηχανοκίνητου οχήματος, και οι όροι που διέπουν την ελεύθερη κυκλοφορία των εν λόγω οχημάτων, είναι οι οριζόμενοι στα κεφάλαια ΙΙ και ΙΙΙ της οδηγίας 2002/24/ΕΚ.
   Άρθρο 3
   Οι αναγκαίες τροποποιήσεις για την προσαρμογή των προδιαγραφών του παραρτήματος Ι στην τεχνική πρόοδο, αποφασίζονται σύμφωνα με τη διαδικασία στην οποία παραπέμπει το άρθρο 18 παράγραφος 2 της οδηγίας 2002/24/ΕΚ.
   Άρθρο 4
   1.   Τα κράτη μέλη δεν μπορούν, για λόγους που αναφέρονται στη θέση προσαρμογής της οπίσθιας πινακίδας κυκλοφορίας:

               —

               να απορρίπτουν την έγκριση ΕΚ τύπου δίκυκλου ή τρίκυκλου μηχανοκίνητου οχήματος, ούτε

               —

               να απαγορεύουν την ταξινόμηση, την πώληση ή τη θέση σε κυκλοφορία δίκυκλων ή τρίκυκλων μηχανοκίνητων οχημάτων,

         εφόσον η θέση προσαρμογής της οπίσθιας πινακίδας ανταποκρίνεται στις προδιαγραφές της παρούσας οδηγίας.
   2.   Τα κράτη μέλη δεν χορηγούν έγκριση ΕΚ τύπου για κάθε τύπο δίτροχου ή τρίτροχου μηχανοκίνητου οχήματος για λόγους που συνδέονται με τη θέση προσαρμογής της οπίσθιας πινακίδας κυκλοφορίας, εφόσον δεν τηρούνται οι προδιαγραφές της παρούσας οδηγίας.
   3.   Τα κράτη μέλη ανακοινώνουν στην Επιτροπή το κείμενο των κυρίων διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 5
   Η οδηγία 93/94/ΕΟΚ όπως τροποποιήθηκε με την οδηγία που παρατίθεται στο παράρτημα ΙΙ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ, Μέρος Β.
   Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
   Άρθρο 6
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   Άρθρο 7
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ C 324 της 30.12.2006, σ. 11.

      (2)  Γνώμη του Ευρωπαϊκού Κοινοβουλίου της 25ης Σεπτεμβρίου 2007 (ΕΕ C 219 Ε της 28.8.2008, σ. 66) και απόφαση του Συμβουλίου της 22ας Ιουνίου 2009.

      (3)  ΕΕ L 311 της 14.12.1993, σ. 83.

      (4)  Βλέπε παράρτημα ΙΙ, μέρος Α.

      (5)  ΕΕ L 124 της 9.5.2002, σ. 1.

      ΠΑΡΑΡΤΗΜΑ Ι
      1.   ΔΙΑΣΤΑΣΕΙΣ
      Οι διαστάσεις της θέσης προσαρμογής της οπίσθιας πινακίδας κυκλοφορίας των δίκυκλων ή τρίκυκλων οχημάτων με κινητήρα (1) είναι οι ακόλουθες:
      1.1.   Μοτοποδήλατα και ελαφρά τετράκυκλα χωρίς αμάξωμα

                  1.1.1.

                     μήκος: 100 mm;

                  1.1.2.

                     πλάτος: 175 mm;
                  ή

                  1.1.3.

                     πλάτος: 145 mm;

                  1.1.4.

                     ύψος: 125 mm.

            1.2.   Μοτοσικλέτες, τρίκυκλα μέγιστης ισχύος έως 15 kW και τετράκυκλα, εκτός των ελαφρών τετρακύκλων, χωρίς αμάξωμα

                  1.2.1.

                     πλάτος: 280 mm;

                  1.2.2.

                     ύψος: 210 mm.

            1.3.   Τρίκυκλα μέγιστης ισχύος άνω των 15 kW, ελαφρά τετράκυκλα με αμάξωμα και τετράκυκλα, εκτός των ελαφρών τετράκυκλων με αμάξωμα

                  1.3.1.

                  Εφαρμόζονται οι προδιαγραφές που προβλέπονται για τα ιδιωτικά αυτοκίνητα (οδηγία 70/222/ΕΟΚ του Συμβουλίου (2).

            2.   ΓΕΝΙΚΗ ΘΕΣΗ

                  2.1.

                  Η θέση της οπίσθιας πινακίδας κυκλοφορίας πρέπει να βρίσκεται στο οπίσθιο τμήμα του οχήματος, κατά τρόπο ώστε:

                  2.1.1.

                  Η πινακίδα να μπορεί να τοποθετηθεί μεταξύ των διαμήκων επιπέδων που διέρχονται από τα εξωτερικά ακρότατα σημεία του οχήματος.

            3.   ΚΛΙΣΗ

                  3.1.

                  Η οπίσθια πινακίδα κυκλοφορίας:

                              3.1.1.

                              Πρέπει να είναι κάθετη προς το διάμεσο επίπεδο συμμετρίας του οχήματος·

                              3.1.2.

                              Επιτρέπεται να παρουσιάζει κλίση προς την κατακόρυφο κατά γωνία που να μην υπερβαίνει τις 30 μοίρες, με το όχημα άφορτο, όταν η επιφάνεια με τον αριθμό κυκλοφορίας στρέφεται προς τα άνω·

                              3.1.3.

                              Επιτρέπεται να παρουσιάζει κλίση προς την κατακόρυφο κατά γωνία που να μην υπερβαίνει τις 15 μοίρες, με το όχημα άφορτο, όταν η επιφάνεια με τον αριθμό κυκλοφορίας στρέφεται προς τα κάτω.

            4.   ΜΕΓΙΣΤΟ ΥΨΟΣ

                  4.1.

                  Κανένα σημείο της θέσης προσαρμογής της πινακίδας κυκλοφορίας δεν πρέπει να βρίσκεται σε ύψος μεγαλύτερο του 1,50m από το έδαφος όταν το όχημα είναι άφορτο.

            5.   ΕΛΑΧΙΣΤΟ ΥΨΟΣ

                  5.1.

                  Κανένα σημείο της θέσης προσαρμογής της οπίσθιας πινακίδας κυκλοφορίας δεν πρέπει να βρίσκεται σε ύψος μικρότερο των 0,20m από το έδαφος ή από την ακτίνα του τροχού, εφόσον είναι μικρότερη των 0,20m, όταν το όχημα είναι άφορτο.

            6.   ΓΕΩΜΕΤΡΙΚΗ ΟΡΑΤΟΤΗΤΑ

                  6.1.

                  Η ορατότητα της θέσης προσαρμογής της πινακίδας κυκλοφορίας πρέπει να εξασφαλίζεται στο εσωτερικό χώρου που οριοθετείται από δύο δίεδρα: το ένα, με οριζόντια ακμή, καθορίζεται από δύο επίπεδα που διέρχονται από τα οριζόντια ανώτερα και κατώτερα άκρα της θέσης προσαρμογής της πινακίδας των οποίων η γωνία σε σχέση με το οριζόντιο επίπεδο φαίνεται στο σχήμα 1· το άλλο, με ακμή μάλλον κατακόρυφη, καθορίζεται από δύο επίπεδα που διέρχονται από τα πλευρικά άκρα της πινακίδας και των οποίων οι γωνίες προς το διάμηκες επίπεδο συμμετρίας φαίνονται στο σχήμα 2.

         (1)  Στην περίπτωση των μοτοποδηλάτων, κάθε πινακίδα κυκλοφορίας ή/και καταχώρισης.

         (2)  ΕΕ L 76 της 6.4.1970, σ. 25.

         Προσάρτημα 1

            Δελτίο πληροφοριών για τη θέση προσαρμογής της οπισθίας πινακίδας κυκλοφορίας ενός τύπου δικύκλου ή τρικύκλου μηχανοκίνητου οχήματος

         (επισυνάπτεται στην αίτηση έγκρισης ΕΚ τύπου στοιχείου εφόσον υποβληθεί χωριστά από την αίτηση έγκρισης τύπου ΕΚ οχήματος)
         Αύξων αριθμός (καθορίζεται από τον αιτούντα):
         Η αίτηση έγκρισης ΕΚ τύπου στοιχείου όσον αφορά τη θέση προσαρμογής της οπίσθιας πινακίδας κυκλοφορίας τύπου δικύκλου ή τρικύκλου οχήματος με κινητήρα επιβάλλεται να συνοδεύεται από τις πληροφορίες που αναφέρονται στα ακόλουθα σημεία του παραρτήματος ΙΙ της οδηγίας 2002/24/ΕΚ, μέρος 1, τμήμα Α, σημεία:

                     —

                     0.1,

                     —

                     0.2,

                     —

                     0.4 έως 0.6,

                     —

                     2.2,

                     —

                     2.2.1,

                     —

                     9.6,

                     —

                     9.6.1.

         Προσάρτημα 2

            Πιστοποιητικό έγκρισης τύπου στοιχείου για τη θέση προσαρμογής της οπίσθιας πινακίδας κυκλοφορίας ενός τύπου δικύκλου ή τρίκυκλου οχήματος με κινητήρα

            ΥΠΟΔΕΙΓΜΑ

         Έκθεση αριθ … της τεχνικής υπηρεσίας … στις …
         Αριθμός έγκρισης τύπου στοιχείου … Αριθμός επέκτασης …

                     1.

                     Κατασκευαστικό ή εμπορικό σήμα του οχήματος …

                     2.

                     Τύπος του οχήματος …

                     3.

                     Επωνυμία και διεύθυνση του κατασκευαστή …
                     …

                     4.

                     Επωνυμία και διεύθυνση του εντολοδόχου του κατασκευαστή (εάν υπάρχει) …
                     …

                     5.

                     Ημερομηνία δοκιμής του οχήματος …

                     6.

                     Έγκριση/απόρριψη (1) της έγκριης τύπου στοιχείου

                     7.

                     Τόπος …

                     8.

                     Ημερομηνία …

                     9.

                     Υπογραφή …

            (1)  Η περιττή ένδειξη διαγράφεται.

      ΠΑΡΑΡΤΗΜΑ ΙΙ
      ΜΕΡΟΣ Α

         Καταργούμενη οδηγία με την τροποποίησή της

         (που αναφέρεται στο άρθρο 5)

                  Οδηγία 93/94/ΕΟΚ του Συμβουλίου

                  (ΕΕ L 311 της 14.12.1993, σ. 83).

                  Οδηγία 1999/26/ΕΚ της Επιτροπής

                  (ΕΕ L 118 της 6.5.1999, σ. 32).

            ΜΕΡΟΣ B

         Κατάλογος προθεσμιών ενσωμάτωσης στο εθνικό δίκαιο και εφαρμογής

         (που αναφέρονται στο άρθρο 5)

                  Οδηγία

                  Προθεσμία ενσωμάτωσης

                  Ημερομηνία εφαρμογής

                  93/94/ΕΟΚ

                  30ή Απριλίου 1995

                  1η Νοεμβρίου 1995 (1)

                  1999/26/ΕΚ

                  31η Δεκεμβρίου 1999

                  1η Ιανουαρίου 2000 (2)

         (1)  Σύμφωνα με το άρθρο 4 της οδηγίας 93/94/ΕΟΚ:

         «Από την [1η Μαΐου 1995], τα κράτη μέλη δεν μπορούν να απαγορεύουν, για λόγους σχετικούς με τη θέση προσαρμογής της οπίσθιας πινακίδας κυκλοφορίας, την πρώτη θέση σε κυκλοφορία των οχημάτων που συμφωνούν με την παρούσα οδηγία.».

         (2)  Σύμφωνα με το άρθρο 2 της οδηγίας 1999/26/ΕΚ:

         «1.   Από 1ης Ιανουαρίου 2000, τα κράτη μέλη δεν μπορούν, για λόγους που αναφέρονται στη θέση προσαρμογής της οπίσθιας πινακίδας κυκλοφορίας:

                     —

                     να απορρίπτουν την έγκριση ΕΚ ενός τύπου δίκυκλου ή τρίκυκλου μηχανοκίνητου οχήματος, ούτε

                     —

                     να απαγορεύουν την ταξινόμηση, την πώληση ή τη θέση σε κυκλοφορία δίκυκλων ή τρίκυκλων μηχανοκίνητων οχημάτων,

               εφόσον η θέση προσαρμογής της οπίσθιας πινακίδας κυκλοφορίας ανταποκρίνεται στις προδιαγραφές της οδηγίας 93/94/ΕΟΚ, όπως τροποποιείται με την παρούσα οδηγία.
         2.   Από 1ης Ιουλίου 2000, τα κράτη μέλη δεν χορηγούν έγκριση ΕΚ τύπου για κάθε τύπο δίτροχου ή τρίτροχου μηχανοκίνητου οχήματος για λόγους που συνδέονται με τη θέση προσαρμογής της οπίσθιας πινακίδας κυκλοφορίας, εφόσον δεν τηρούνται οι προδιαγραφές της οδηγίας 93/94/ΕΟΚ, όπως τροποποιείται με την παρούσα οδηγία.».

      ΠΑΡΑΡΤΗΜΑ III

         Πίνακας αντιστοιχίας

                  Οδηγία 93/94/ΕΟΚ

                  Οδηγία 1999/26/ΕΚ

                  Παρούσα οδηγία

                  Άρθρα 1, 2 και 3

                  Άρθρα 1, 2 και 3

                  Άρθρο 2 παράγραφος 1

                  Άρθρο 4 παράγραφος 1

                  Άρθρο 2 παράγραφος 2

                  Άρθρο 4 παράγραφος 2

                  Άρθρο 4 παράγραφος 1

                  Άρθρο 4 παράγραφος 3

                  Άρθρο 4 παράγραφος 2

                  Άρθρο 4

                  —

                  Άρθρο 5

                  —

                  Άρθρο 6

                  Άρθρο 5

                  Άρθρο 7

                  Παράρτημα

                  Παράρτημα Ι

                  —

                  Παράρτημα ΙΙ

                  —

                  Παράρτημα ΙΙΙ